section_heading: Hail To The King (2012. – 2014.)
paragraph_text: Hail To The King je šesti album sastava Avenged Sevenfold. Izdan je 23. kolovoza 2013. godine. Na ovom albumu im se pridružuje mladi bubnjar Arin Ilejay i postaje službeni član sastava. Ovo je ujedino i prvi album bez ikakvog doprinosa preminulog The Rev-a. Album je izdala diskografska kuća Warner Bros. Album je bio broj 1 na Billboardovoj listi u Americi (159.000 prodanih primjeraka u prvom tjednu izlaska) i u više država poput Engleske, Kanade, Irske te Italije. Ovim albumom su htjeli napraviti old-school metal album poput albuma Metallice, Megadetha, Pantere, Black Sabbatha i Guns N' Rosesa, što je vidljivo u singlovima Hail To The King, Shepherd Of Fire te This Means War. Album je dobio certifikat RIAA-e zlatnog albuma 16. srpnja 2014. Sastav je 2014. dobio i nagrade za najposvećenije fanove, najbolje gitariste te najboljeg bubnjara na godišnjim Revolver Golden Gods nagradama. Sredinom ljeta 2014. izlazi i igra za Apple i Android uređaje pod nazivom Hail To The King: Deathbat. Pjevač M.Shadows izjavio je kako je oduvijek htio napraviti videoigru i sad su dobili priliku napraviti jednu koja će biti u stilu igara poput Diabla, samo će priča biti vezana za Avenged Sevenfold. Prije izlaska igre izašao je i mini-animirani serijal na YouTubeu koji služi kao prequel igre.